4 Jehofa o bontsha jang gore o a ikanyega? Ga a ke a tlogela baobamedi ba gagwe ba ba ikanyegang. Mongwe wa baobamedi bao ba gagwe e bong Kgosi Dafide, o ne a naya bosupi jwa gore Jehofa o a ikanyega. (Bala 2 Samuele 22:26.) Fa Dafide a ne a lebane le diteko, Jehofa o ne a mo kaela, a mo sireletsa, a bo a mo golola ka boikanyegi. (2 Sam. 22:1) Dafide o ne a itse gore Jehofa ga a bue fela gore o a ikanyega. Ke ka ntlha yang fa Jehofa a ile a dirisana le Dafide ka boikanyegi? Ka gonne Dafide ka boene e ne e le “motho yo o ikanyegang.” Jehofa o anaanela boikanyegi jwa baobamedi ba gagwe, mme o ba duela ka gore le ene a ba bontshe boikanyegi.—Dia. 2:6-8. SETSHEDI sa mo lewatleng se se nnang mo kgapeng se se bidiwang mussel se ingangatlela mo majeng, mo dikoteng kgotsa ka fa tlase ga sekepe. Mme gone, go farologana le ditshedi tse dingwe tsa mo metsing, sone se kgona go lepelela ka go itshwarelela ka ditlhale tse di tshesane tse di bidiwang byssus. Le fa ditlhale tseno di thusa setshedi seno gore se kgone go ja le go tsamaya, di lebega di le di tshesane thata go ka emelana le makhubu a lewatle. Ditlhale tseno di thusa jang mussel gore e kgone go lepelela mme gone e sa tsewe ke makhubu a lewatle?